als_Latn dik_Latn sag_Latn
LDK konsideron se qeveria po keqpërdor rreth 1 milion euro para publike, në emër fondit për kuadro, për t’i paguar militantet partiak. Në një komunikatë për media të LDK-së, thuhet se nëpër ministri të ndryshme, persona me thirrje të njëjtë profesionale, paguhen ndryshe varësisht nga afërsia e tyre me partitë në pushtet. LDK vlerëson se këto shtesa po ndahen mbi baza të militantizmit partiak, e jo në bazë të arritjeve të veçanta profesionale, apo për profesione deficitare.
Sipas LDK-së, rast eklatant për këtë është Ministria e Tregtisë dhe Industrisë, ku një numër i konsiderueshëm i zyrtarëve të kësaj ministrie marrin shtesa në emër të fondit të kuadrove nga 250 deri në 500 euro në muaj, mbi pagën e tyre bazë. Këto shtesa janë të barabarta me dy paga mesatare të një shërbyesi civil.
“Kusari-Lila e ka shfrytëzuar edhe pozitën e saj si kryesuese e Komisionit të Fondit për Kuadro, për të shpërblyer bashkëpunëtorët e saj, shumica e të cilëve janë të AKR-së dhe vijnë nga komuna prej nga vjen ajo. Disa nga personat e përfshirë në këtë skemë janë të tillë, që sapo kanë filluar punën dhe nuk kanë asnjë përvojë. Disa të tjerë janë pa ndonjë ngritje të veçantë profesionale”, thuhet në komunikatën e LDK-së.
Megjithatë, LDK konsideron se ky keqpërdorim i mjeteve, është simbolik krahasuar me nivelin e keqpërdorimeve dhe korrupsionit që po ndodh në këtë qeveri.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Biznesmeni dhe deputeti i Kuvendit të Kosovës nga radhët e PDK-së, Ramiz Kelmendi, në një...
Nëpër vendet në tranzicion shumica e spitaleve janë pa kushtet elementare. Ato nuk kanë vende...
als_Latn als_Latn als_Latn als_Latn als_Latn als_Latn als_Latn als_Latn als_Latn